**ILTAKOULU RY**

**PÖYTÄKIRJA**

**HALLITUKSEN KOKOUS 13/2017**

Paikka: Pinni A 5. kerroksen aulan kokoustila

Aika: 25.10.2017 kello 16.00

Paikalla:

Roope Tukia, puheenjohtaja

Aurora Lehtinen, sihteeri

Essi Salovaara

Roosa Käsmä

Yeti Kakko

Vili Kandic

Jarkko Oksanen

Joonatan Laine

Henri Kiiskilä (poistui 17:15)

Eveliina Kuusisto

Susanna Hyartt

1. Kokouksen avaaminen

Kokous avataan ajassa 16:05.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Joonatan Laine ja Yeti Kakko.

1. Kokouksen esityslistan hyväksyminen

Poistetaan kohdasta 7. Menneet tapahtumat a) POP-päivät. Poistetaan kohta 16. Liikunta. Ja 17. Ainejärjestötila ja tutorointi. Siirretään kohta 10. Koulutuspolitiikka kohdan 8. Tulevat tapahtumat jälkeen. Lisätään tapahtuma 9.11. Maisteri-iltamat kohtaan 8. Tulevat tapahtumat. Muutokset ja kokouksen esityslista hyväksytään.

1. Ilmoitusasiat ja posti

Ei ilmoitusasiaa tai postia.

1. Talous
   1. taloustilanne

Tilillä rahaa 14 529,04 EUR.

* 1. laskut ja korvaukset

Essi Salovaaralle 30e Staabi ry:n vuosijuhlien illalliskortista ja 11e JKK:n Suomi-bileiden koristeista. Roosa Käsmälle 15 € Cortex ry:n vuosijuhlasitsien illalliskortista ja lahjapullosta 15,89€. Joonatan Laineelle 10,99e P-klubin tervehdyspullosta POP-päiville. Iida Tanille 45€ P-klubin vuosijuhlakortista. Hyväksytään laskut ja päätetään korvata täysmääräisesti.

* 1. Sähköiset päätökset

6.10. Iltakoulun delegaatio ostaa Suomiviinan P-Klubille tuliaisena Pop-päiville. Hyväksytään 15 euron budjetti.

9.10. Päätetään tilata Hyrsky OY:lta 30 metriä juhlanauhaa, joka on ulkoasultaan 30mm leveä, joka on symmetrinen keskiviivan suhteen. Nauhan pohjaväri on musta ja 5mm reunasta on 5mm leveä kultainen raita. Hinnaksi tulee 244e ja 6e postituskuluihin eli yhteensä 250e.

17.10. Päätetään IKn ja Staabin kotibileisiin budjetiksi 250e/ainejärjestö, Pikkujouluihin 250 euron budjetti ja Joulusaunaan 430 euron budjetti.

25.10. Päätetään ottaa sillispaikka päiväksi eli klo 12-19 hintaan 170 euroa sisältäen saunan. Päätetään myös ottaa Heneltä silliskyydit eli 3 bussia hintaan 890 euroa.

1. Menneet tapahtumat
2. 11.10. Maisteri/Master-iltama

Ensimmäisessä iltamassa oli 15 osallistujaa. Tapahtuma on saanut kiitosta ja järjestetään uudestaan. Järjestettiin Telakassa klo 18 alkaen.

1. 19.10. KV-sitsit @ Bola

Osallistujia oli 69. Sitsit olivat erittäin onnistuneet ja tunnelma oli hyvä. Iltakoulun toimistolta lippuja myytiin vain 9kpl, mikä on huomattavasti vähemmän kuin Staabilta ja Boomilta.

1. 23.10. Pokeriturnaus ft. Staabi, Patina, IA

Pokeriturnaus onnistui hyvin, vaikka Iltakoulun nimissä osallistui vain Yeti Kakko, joka tuli seitsemänneksi. Osallistujia oli yhteensä 22. Ollaan mukana tulevaisuudessakin, sillä ainejärjestöille ei tule kuluja tapahtuman järjestämisestä.

1. Muut menneet tapahtumat

Ei muita menneitä tapahtumia.

1. Tulevat tapahtumat
2. 26.10. Bussirundi

Henelille on kerrottu lähtöaika. Tapahtumaan on 83 osallistujaa, joten paikkoja on vielä jäljellä. Roope Tukia ehdottaa 32 euron lisäystä budjettiin. Ehdotus hyväksytään. Jatkopaikaksi ehdotetaan Klubia.

1. 31.10. Haalarikastajaiset

Alkaa klo 17. Fb-tapahtuma on tehty. Kaikille paitsi yhdelle rastille on pitäjät. Tapaa, jolla haalarit kastetaan, ei vielä tiedetä.

1. 2.11. IKn ja Staabin kotibileet

Järjestetään Kaupin saunatiloissa Finnmedin rakennuksessa klo 18 alkaen. Budjetiksi on päätetty 250€/ainejärjestö. Jatkot on kolmioilla. Klo 17 tarvitaan järjestäjiä.

1. 6.11. Rakastu Iltakouluun

Alkaa klo 16 ja paikkana on Päätalon luentosaliu A2A. Hallituksesta tulevat kaikki paikalle ja lisäksi on toimikunnista ja toimihenkilöitä puhumassa.

1. 9.11. Beer pong turnee ft. Staabi, Patina & IA

Järjestetään Messukylän Työväentalolla klo 17-21. Budjetti on päätettävä sähköisesti tapahtumalle. Osallistumismaksu 4 euroa per henkilö.

1. 9.11. Maisteri-iltamat

Päätetään 10 euron budjetti.

1. 14.11. Syyskokous

Kaikki hallituksesta tulevat paikalle. Alkaa klo 16. Päätetään, ettei hallitus ehdota ketään pestiin tai pidä kannatuspuheenvuoroja. Päätetään antaa puheenjohtajan ja varapuheenjohtajan pesteihin hakeville kaksi kannatuspuheenvuoroa ja muihin pesteihin vain yhden.

Keskustelua toimintasuunnitelman läpikäynnistä, koska sen läpikäymiseen meni viime kokouksessa paljon aikaa. Linkki toimintasuunnitelmasta etukäteen tapahtumaa varten, jotta sen voi lukea etukäteen ja samalla, kun syyskokous on käynnissä, jotta muutosesitykset voidaan miettiä valmiiksi jo etukäteen. Toimintasuunnitelman esitys hyväksytään.

Toimikuntaesitys hyväksytään.

Hallituksen paikkajakoesitys: Susanna Hyartt ehdottaa valmennuskurssivastaavuuden siirtämistä jollekin toiselle sektorille. Päätetään siirtää Varainhankinnan sektorille. Hallituksen paikkajakoesitys hyväksytään.

Roope Tukia ehdottaa, että käytetään siirtovaalitapaa, jos tapahtumavastaavien pestiin on yli 3 ehdokasta. Paikkajakoesitys hyväksytään.

Jarkko esittelee syyskokouksessa Yhdenvertaisuussuunnitelman. Yhdenvertaisuussuunnitelma esitys hyväksytään.

Roosa Käsmä esittelee talousarvion. Sellaisille sektoreille on lisätty budjettia, joille on ollut vähän. Hyväksytään talousarvio esitys.

Jäsenlista tulostettava syyskokoukseen, koska vain jäsenmaksun maksaneilla äänioikeus. Paikalla olevat äänioikeutetut täytyy laskea tarkasti, jotta äänestyksissä tiedetään, mikä on oikea äänien määrä.

1. 30.11. Pikkujoulut

Järjestetään Doriksessa. Budjetiksi on päätetty sähköisesti 250€. Fukseille on annettu pikkujuhlien järjestämiseksi tarvittava informaatio.

1. 11.12. Joulusauna

Tilaksi on varattu Media 54-saunatilat. Budjetiksi on päätetty sähköisesti 430€.

1. Koulutuspolitiikka

Työelämä/harjoittelu/alumnitapahtuma on suunnitteilla aikavälille 21.-23.11. T3 liittyen Tamy tulee tekemään kannanoton blogin muodossa, jossa mm. toivomus kaksiportaisesta hallintomallista. Iltakoulu pyrkii vaikuttamaan ja seuraamaan tilannetta JKY:n ja Tamyn kautta. Iltakoulun intressinä on säilyttää JKK nykyisessä hallintomallissa tai vaihtoehtoisesti lisätä joitain JKK:n profiilin mukaisia tutkinto-ohjelmia kokonaisuuteen. Päätetään, että Iltakoulu allekirjoittaa JKY:n kannanoton kaksiportaisesta hallintomallista. Opetusneuvostoon on välitetty opiskelijoiden toive julkistaa tenttien arvosanat nimen sijasta opiskelijanumerolla. Nimellä julkaiseminen ei ole kuitenkaan sääntöjen vastaista.

*Henri Kiiskilä poistui 17:15.*

1. Vuosijuhlat

Bravolle on toimitettu tiedot menumääristä, pöytäkartoista ja ruokakartoista. Markus Rahja on tehnyt pöytäkartan ja nimilappujen grafiikat. Pöytäohjelman tiedot täytyy toimittaa Markus Rahjalle. Kaikki grafiikkatilaukset tehdään yhdellä kertaa. Emilia Tuurala hoitaa bussivarauksen Bravolta Klubi57:lle sekä sillikselle. Roope varmistaa silliksen salaisen lokaation osalta sinne menevän ihmismäärän lokaation omistajan kanssa. Tuuli Tomperi muodostaa soittolistan jatkoille Klubi57:ään. Haalarimerkkitilaus vuosijuhlille tehdään perjantaina ja merkin on suunnitellut Eveliina Kuusiston veli, jota Iltakoulu kiittää. Eveliina Kuusisto tilaa haalarimerkin. Päätetään tilata 150 haalarimerkkiä. Iltajuhlan esilaulajina toimivat Susanna Shilman ja Mari Henttinen. Iltajuhlaan ei tule kukkia pöytien kapeuden vuoksi, joten kukkabudjetti suunnataan muualle. Vuosijuhlatapaaminen pidetään ke 1.11 klo 12. Tähän kokoukseen tulevat koko toimikunta sekä hallitus. Vastuuhenkilö selvittää montako ihmistä Klubi57 mahtuu ja tekee sähköisen päätöksen siitä, ketkä ja kuinka monta ihmistä mahtuu jatkoille. Juomabudjetiksi päätetään 600€. Kaikille alumnivieraille on välitetty maksuohjeet ja kutsut vuosijuhlien cocktailtilaisuuteen.

1. Työelämä ja alumni

Työelämä/harkkatapahtuma ja excursio etenee. Excursio järjestetään 29.11. Ensimmäinen kohde on Amnesty International Suomen päämaja. muut kohteet varmistuvat myöhemmin.

1. Varainhankinta

Ruissipsit on haettu Kangasalasta. Kurikan popille laitettu sponssiraha pyyntö 700 eurosta mainostilaa vastaan. Acmen kanssa tehty yhteistyösopimus 300 eurosta käytettäväksi vuosijuhliin.

1. Tiedotus

Jatkossa käytetään enemmän Instagram tarinaa, joka on helpompi kaikille aktivoida. Ensi vuoden hallitukselle ehdotus, että käytetään Snapchatin sijaan Instagram tarinaa.

1. Kulttuuri

Vuosijuhlanauhat on tilattu Hyrsky Oy:lta.

1. Kansainvälisyys ja kehitysyhteistyö

Kv-tutorhaku on alkanut ja on käynnissä 12.11. asti. Pamojalta tuli viestiä, että haluaisivat jatkaa yhteistyötä taas ensi vuonna. Seuraava hallitus päättää asiasta.

1. Muut esille tulevat asiat

HVK ajankohta on 12.-13.1.

1. Seuraavan kokouksen ajankohta

Päätetään seuraavan kokouksen ajankohdaksi to 9.11. klo 14.

1. Kokouksen päättäminen

Päätetään kokous ajassa klo 17:41.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Roope Tukia, puheenjohtaja Aurora Lehtinen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Joonatan Laine, pöytäkirjantarkastaja Yeti Kakko, pöytäkirjantarkastaja